VM i skiflyging 2000

Verdensmesterskapet i skiflyging 2000 ble arrangert i Vikersund, Norge fra 10. til 14. februar 2000.

Mesterskapet ble svært kaotisk både på grunn av værforholdene og andre problemer. Det var planlagt offisiell trening og kvalifisering torsdag 10. og fredag 11. februar, og selve VM-konkurransene lørdag 12. og søndag 13. februar. Torsdag var det så sterk vind at salgsteltene på sletta fløy avgårde, og treningen ble avlyst. I stedet ble treningen gjennomført fredag, da vinden hadde løyet en del.

Lørdag hadde vinden økt igjen, men VM-konkurransen ble satt i gang. Etter at russiske Artur Khamidullin hadde falt stygt og pådratt seg hjernerystelse, bestemte juryen at rennet skulle fortsette. Flere hoppere protesterte og nektet å hoppe, og dermed ble konkurransen avbrutt.

Søndag var været godt, og konkurransen ble igjen satt i gang. Etter at Sven Hannawald (Tyskland) måtte nedi med hendene i et hopp på 214,5 meter, avbrøt juryen rennet og satte ned farten. Da finske Jani Soininen så falt, fant man ut at sporet i ovarennet måtte repareres. Under denne pausen ble det bestemt at den avbrutte første omgangen skulle telle som kvalifiseringsomgang. Før rennet kunne startes igjen, måtte dermed hopperne skifte startnummer. Feil på datasystemet i bakken gjorde så at det tok enda lengre tid før rennet kom i gang igjen.

Rennet kom til slutt i gang, men måtte avbrytes da det gjensto bare fire hoppere, etter at vinden hadde økt igjen.

Det ble besluttet å prøve å få gjennomført mesterskapet på mandag. Da lyktes det til slutt, og det ble gjennomført tre omganger som alle talte sammenlagt. Sven Hannawald ble verdensmester med hopp på 179,5, 188 og 196,5 meter.

Bakken
Vikersundbakken var blitt utbygd til VM og hadde K-punkt 185 meter og jurylengde (en forløper for bakkestørrelse) 207 meter. Før mesterskapet var bakkerekorden i verdenscup- eller mesterskapssammenheng 194 meter, satt av Takanobu Okabe (Japan) 1. mars 1998. Under treningen 11. februar ble bakkerekorden forbedret tre ganger, av Andreas Goldberger (Østerrike) til 196 meter, Sven Hannawald (Tyskland) 206,5 meter, og så Andreas Goldberger igjen til 207 meter.Skisprungschanzen-Archiv: Vikersund (Skiflygingsbakke) (besøkt 30. mai 2015)

Resultater
 Plass Navn Land Poeng 1  Sven Hannawald    536,8 2  Andreas Widhölzl    522,6 3  Janne Ahonen    484,1 4  Tommy Ingebrigtsen     479,6 5  Noriaki Kasai    466,4 6  Martin Schmitt    462,1 7  Kazuyoshi Funaki    453,5 8  Andreas Goldberger    450,1 9  Lasse Ottesen    447,0 10  Hideharu Miyahira    435,6 11  Risto Jussilainen    431,8 12  Christof Duffner    428,7 13  Nicolas Dessum    426,2 14  Roberto Cecon    422,2 15  Jani Soininen    407,7 16  Adam Małysz    399,3 17  Takanobu Okabe    393,7  Wolfgang Loitzl    393,7 19  Olav Magne Dønnem    393,5 20  Henning Stensrud    390,5 21  Stefan Horngacher    385,7 22  Ivan Lunardi    384,1 23  Ville Kantee    379,7 24  Dmitrij Vasiljev    378,0 25  Wojciech Skupień    374,2 26  Jakub Hlava    368,7 27  Andreas Küttel    345,1 28  Robert Mateja    330,9 29  Choi Yong-jik    314,8 30  Marco Steinauer    313,6 31  Jakub Janda    101,4 32  Michal Doležal    98,5 33  Jakub Jiroutek    98,4 34  Michael Uhrmann    97,8 35  Bruno Reuteler    95,4 36  Martin Mesík    92,0 37  Hiroya Saitō    91,5 38  Blaž Vrhovnik    91,2 39  Grega Lang    90,8 40  Ildar Fatkullin    87,0 41  Anton Kalinitsjenko    85,0 42  Grzegorz Śliwka    77,8 43  Choi Heung-chul    77,4 44  Jérôme Gay    74,2 45  Damjan Fras    72,6 46  Jaan Jüris    69,4 47  Jouko Hein    45,6

Kilder
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 380 og 390
FIS: Resultater

2000
Kategori:VM i Norge arrangert av FIS
Kategori:Skihopping i Norge
Kategori:Sportsarrangementer i Buskerud
Kategori:Vikersund Hoppsenter
Kategori:Internasjonale mesterskap i 2000
Kategori:Sport i Norge i 2000
Kategori:Skihopping i 2000